
סדר היום:	1.	הצעת חוק החברות הממשלתיות (תיקון - ייצוג הולם לעולים חדשים), התשס"ד-2004, של חבר הכנסת בנימין אלון וקבוצת חברי כנסת (פ/2624)
	2.	הצעת חוק מימון מפלגות (תיקון - 



נכחו:

חברי הוועדה:	מיכאל איתן  -  היו"ר
	אליעזר כהן
	יצחק לוי


מוזמנים:	חה"כ בני אלון
	חה"כ יגאל יאסינוב
			 חה"כ אראלה גולן
			


יועץ משפטי:	משה בוטון


מנהלת הוועדה:	דורית ואג


קצרנית:	אסתר מימון

1. 
הצעת חוק מימון מפלגות (תיקון - מועדי מסירת חשבונות ודוחות), התשס"ד-2004, של חבר הכנסת משה גפני (פ/2538)


היו"ר מיכאל איתן:

	אני מבקש לפתוח את ישיבת ועדת החוקה, חוק ומשפט. אני מתחיל עם הצעת החוק הראשונה. על-פי חוק מימון מפלגות היום, הסיעות חייבות לדווח על הוצאות הבחירות שלהן בתום מערכת בחירות. החוק קובע שהדיווח ייעשה בתוך עשרה שבועות מהיום שבו הסתיים החודש שבו פורסמו תוצאות הבחירות. כלומר, שוטף פלוס עשרה שבועות, עד גמר החודש ועוד עשרה שבועות. כתוצאה מזה יש שנים שבהן יוצא כמעט חודש מלא – אם פרסום תוצאות הבחירות היה ב-1, ב-2, ב-3, ב-4 בחודש, יש להם עד סוף החודש ועוד עשרה שבועות, ויש מערכות בחירות שבהן תוצאות הבחירות מתפרסמות ב-28, או ב-27, אז יש להם רק יומיים או שלושה ועוד עשרה שבועות. חבר הכנסת גפני לא היה יכול לישון בלילות בשקט, והוא אמר שזה כל כך לא הוגן, כל כך לא צודק, שפעם זה יהיה עשרה שבועות פלוס חודש, ופעם עשרה שבועות פלוס יומיים או שלושה. הוא מציע הצעה פשוטה, שיהיה כתוב: 12 שבועות, שזה באמצע, מיום פרסום תוצאות הבחירות. רצינו להצביע אתמול, אבל לא היה לי כאן קוורום. אני מבקש לקיים את ההצבעה עכשיו. מי בעד אישור הצעת החוק?


הצבעה
בעד - פה אחד
אושר להעביר את הצעת חוק מימון מפלגות (תיקון – מועדי מסירת חשבונות ודוחות), התשס"ה-2005, לקריאה ראשונה במליאה.

היו"ר מיכאל איתן:

	הצעת החוק אושרה פה אחד.

2.	הצעת חוק החברות הממשלתיות (תיקון - ייצוג הולם לעולים חדשים), התשס"ד-2004, של חבר הכנסת בנימין אלון וקבוצת חברי כנסת (פ/2624)

היו"ר מיכאל איתן:

	נעבור להצבעה השנייה, על הצעת חוק החברות הממשלתיות. חבר הכנסת בני אלון מציע לתת העדפה מתקנת לדירקטורים. הוא מציע שינוי במינוי הדירקטורים, על-ידי מתן העדפה מתקנת לעולים חדשים. לא נחזור על הדיון.

שר התיירות בנימין אלון:

	 בשינויים שהתחייבתי.

היו"ר מיכאל איתן:

	קראנו אתמול.

משה בוטון:

	במקום 25 יש 15. הנוסח יהיה: עולה חדש מי שטרם מלאו לו 15 שנים לעלותו ארצה.

היו"ר מיכאל איתן:

	כך סיכמנו אתמול. מי בעד בעברת החוק? מי נגד? מי נמנע?

הצבעה
בעד – רוב
נגד – אחד
נמנע – אחד
אושר להעביר את הצעת חוק החברות הממשלתיות (תיקון - ייצוג הולם לעולים חדשים), התשס"ד-2004 לקריאה ראשונה במליאה.

דורית ואג:

	בעד שלושה, נגד אחד, אחד נמנע.

היו"ר מיכאל איתן:

	החוק אושר לקריאה ראשונה. תודה רבה.

הישיבה ננעלה בשעה 09:45
